Programi i republikanëve në Kongresin amerikan
Pasi morën kontrollin në të dyja Dhomat e Kongresit, republikanët shpresojnë të fitojnë zgjedhjet presidenciale të 2016
Republikanët kanë nën kontroll të dyja Dhomat e Kongresit, pasi siguruan fitore në zgjedhjet e nëntorit për Senat dhe Dhomën e Përfaqësuesve. Kjo fitore i ka dhënë një energji të re Partisë Republikane dhe ka shtuar shpresat për një fitore në zgjedhjet presidenciale të 2016. Në përgatitje për fushatën presidenciale që do të fillojë në fund të këtij vitit, republikanët po bëjnë përpjekje të reja për të përmirësuar imazhin e tyre: Kongresi amerikan është tani nën udhëheqje të re. Pasi siguruan shumicën në Senat dhe në Dhomën e Përfaqësuesve, republikanët kanë një shans të ri ta tregojnë veten para popullit amerikan. John Boehner është Kryetari i Dhomës së Përfaqësuesve: Kontrolli republikan në kongres do të jetë një sfidë madhore për Presidentin Obama gjatë dy vjetëve të fundit në detyrë. Por zoti Obama ka thënë se do të ndërmarrë veprime të njëanshme nëse e sheh të nevojshme, ashtu siç bëri me politikat për imigracionin: Ndërkohë që nuk janë harruar tensionet e vjetra, kanë filluar të shfaqen fërkime të reja. Republikani Mitch McConnell është udhëheqësi i ri i shumicës në Senat: Për republikanët, kontrolli i kongresit është një shans për t’u treguar amerikanëve se çfarë mund të realizojnë, ndërkohë që afrojnë zgjedhjet presidenciale thotë analisti John Fortier: Kjo kërkon më tepër se thjesht kritika ndaj presidentit, thotë analisti Scot Faulkner: Një numër republikanësh konservatorë ishin kundër rizgjedhjes së zotit Boehner si kryetar i Dhomës gjë që sinjalizon përçarje në radhët e partisë thotë eksperti politik Stuart Rothenberg: Udhëheqësit republikanë kanë aspirata më të mëdha politike, thotë konsulenti politik Phillip Stutts: Ish-guvernatori i Floridës, Jeb Bush dhe ish-kandidati republikan në zgjedhjet e 2012 Mit Romney janë disa nga emrat që po lakohen si kandidatë të mundshmën presidencialë për zgjedhjet e 2016.